CELEX: 32021R2306
Language: bg
Date: 2021-10-21 00:00:00
Title: Делегиран регламент (ЕС) 2021/2306 на Комисията от 21 октомври 2021 година за допълнение на Регламент (ЕС) 2018/848 на Европейския парламент и на Съвета с правила относно официалния контрол по отношение на пратки с биологични продукти и продукти, произведени при преход към биологично производство, предназначени за внос в Съюза, и относно сертификата за инспекция (текст от значение за ЕИП)

27.12.2021   
               
               
                  BG
               
               
                  Официален вестник на Европейския съюз
               
               
                  L 461/13
               
            
         ДЕЛЕГИРАН РЕГЛАМЕНТ (ЕС) 2021/2306 НА КОМИСИЯТА
         от 21 октомври 2021 година
         за допълнение на Регламент (ЕС) 2018/848 на Европейския парламент и на Съвета с правила относно официалния контрол по отношение на пратки с биологични продукти и продукти, произведени при преход към биологично производство, предназначени за внос в Съюза, и относно сертификата за инспекция
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (1), и по-специално член 38, параграф 8, буква а), подточка ii), член 46, параграф 7, буква б) и член 48, параграф 4 и член 57, параграф 3 от него,
         като има предвид, че:
         
                     (1)
                  
                  
                     В съответствие с член 45, параграф 1 от Регламент (ЕС) 2018/848 даден продукт може да бъде внесен от трета държава с цел да бъде пуснат на пазара на Съюза като биологичен продукт или като продукт, произведен при преход към биологично производство, ако продуктът отговаря на правилата за биологично производство на Съюза или на равностойните правила за производство и контрол на дадена трета държава, посочени в член 48 от същия регламент, признати в съответствие с член 33, параграф 2 от Регламент (ЕО) № 834/2007 на Съвета (2), или е обект на контрол от контролен или надзорен орган, посочен в член 57 от Регламент (ЕС) 2018/848, който е признат съгласно член 33, параграф 3 от Регламент (ЕО) № 834/2007.
                  
               
                     (2)
                  
                  
                     За да се даде възможност на компетентните органи в държавите членки да проверят съответствието на внесените продукти с Регламент (ЕС) 2018/848, за всяка пратка следва да бъде изискван сертификат за инспекция, издаден от контролния или надзорния орган в третата държава след извършване на съответните проверки на пратките. Тези проверки следва винаги да включват проверка на документи и физическа проверка на пратката според риска.
                  
               
                     (3)
                  
                  
                     Необходимо е да се определят правила по отношение на съдържанието на сертификата за инспекция, начина, по който той се издава, и техническите средства, използвани за издаването му. Тези правила следва също така да обхващат задълженията на компетентните органи в държавите членки по отношение на извлечението от сертификата за инспекция.
                  
               
                     (4)
                  
                  
                     Извършваният върху продуктите, предназначени да бъдат пуснати на пазара на Съюза като биологични продукти или продукти, произведени при преход към биологично производство, официален контрол за проверка на тяхното съответствие с Регламент (ЕС) 2018/848 е част от официалния контрол, извършван съгласно Регламент (ЕС) 2017/625 на Европейския парламент и на Съвета (3).
                  
               
                     (5)
                  
                  
                     Необходимо е да се определят допълнителни правила с цел изясняване на критериите и условията за извършване на официален контрол преди допускането за свободно обращение в Съюза на биологичните продукти и продуктите, произведени при преход към биологично производство, обект на официален контрол на граничните контролни пунктове в съответствие с член 45, параграф 5 от Регламент (ЕС) 2018/848. Тези правила следва също така да обхващат продуктите, които са освободени от официален контрол на граничните контролни пунктове съгласно Делегиран регламент (ЕС) 2021/2305 на Комисията (4).
                  
               
                     (6)
                  
                  
                     Следва да бъдат определени някои специфични правила относно официалния контрол по отношение на пратките, поставяни под специални митнически режими.
                  
               
                     (7)
                  
                  
                     В допълнение следва да бъдат определени задълженията на контролните и надзорните органи, издаващи сертификата за инспекция в случаите, когато експертната система за контрол на търговията (TRACES), посочена в член 2, точка 36 от Регламент за изпълнение (ЕС) 2019/1715 на Комисията (5), не е достъпна.
                  
               
                     (8)
                  
                  
                     Освен това е необходимо да се определят правила относно случаите, в които компетентните органи, контролните или надзорните органи в трети държави са длъжни да извършат разследване след уведомяване за случаи на предполагаемо или установено несъответствие с Регламент (ЕС) 2018/848, констатирано от компетентните органи на държавите членки по време на проверката на пратката.
                  
               
                     (9)
                  
                  
                     Използването от компетентните органи на държавите членки на квалифицирания електронен печат в системата TRACES във връзка с издаването на сертификата за инспекция в трети държави и заверяването на сертификата, както и на извлечения от него, може да се окаже неосъществимо преди 1 юли 2022 г. Поради това е необходимо да се определят преходни разпоредби за използването на ръчно подписани на хартиен носител сертификати за инспекция и извлечения от тях, които да са приложими до 30 юни 2022 г. като алтернатива на използването на електронните сертификати за инспекция и извлеченията от тях, подпечатани с квалифициран електронен печат.
                  
               
                     (10)
                  
                  
                     Понастоящем правилата относно сертификатите за инспекция и извлеченията от тях за целите на Регламент (ЕО) № 834/2007 са посочени в Регламент (ЕО) № 1235/2008 на Комисията (6). Тъй като в настоящия регламент и в Регламент за изпълнение (ЕС) 2021/2307 на Комисията (7) се определят правила за целите на Регламент (ЕС) 2018/848, Регламент (ЕО) № 1235/2008 следва да бъде отменен.
                  
               
                     (11)
                  
                  
                     В интерес на яснотата и правната сигурност настоящият регламент следва да се прилага от началната дата на прилагане на Регламент (ЕС) 2018/848,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет
            С настоящия регламент се установяват правила относно:
            
                        а)
                     
                     
                        проверката в трети държави на пратки с продукти, предназначени да бъдат пуснати на пазара на Съюза като биологични продукти или като продукти, произведени при преход към биологично производство, както и относно издаването на сертификата за инспекция;
                     
                  
                        б)
                     
                     
                        официалния контрол върху продуктите, въвеждани в Съюза от трети държави, които са предназначени да бъдат пуснати на пазара на Съюза като биологични продукти или като продукти, произведени при преход към биологично производство; както и
                     
                  
                        в)
                     
                     
                        действията в случаите на предполагаемо или установено несъответствие с Регламент (ЕС) 2018/848, които трябва да бъдат предприети от компетентните органи, контролните и надзорните органи в трети държави.
                     
                  
         
            Член 2
            Определения
            За целите на настоящия регламент се прилагат следните определения:
            
                        (1)
                     
                     
                        „пратка“ означава пратка съгласно определението в член 3, точка 37 от Регламент (ЕС) 2017/625 на продукти, предназначени да бъдат пуснати на пазара на Съюза като биологични продукти или продукти, произведени при преход към биологично производство; в случай обаче на биологични продукти и продукти, произведени при преход към биологично производство, освободени от официален контрол на граничните контролни пунктове в съответствие с Делегиран регламент (ЕС) 2021/2305, това означава количеството продукти с един или няколко кода по Комбинираната номенклатура, описано в общ сертификат за инспекция, превозено със същото транспортно средство и внесено от една и съща трета държава.
                     
                  
                        (2)
                     
                     
                        „граничен контролен пункт“ означава граничен контролен пункт съгласно определението в член 3, точка 38 от Регламент (ЕС) 2017/625;
                     
                  
                        (3)
                     
                     
                        „пункт на допускане за свободно обращение“ означава пункт на допускане за свободно обращение, където се извършва официалният контрол върху биологичните продукти и продуктите, произведени при преход към биологично производство, освободени от официален контрол на граничните контролни пунктове в съответствие с Делегиран регламент (ЕС) 2021/2305;
                     
                  
                        (4)
                     
                     
                        „контролен пункт“ означава контролен пункт, различен от граничен контролен пункт, съгласно определението в член 53, параграф 1, буква а) от Регламент (ЕС) 2017/625;
                     
                  
                        (5)
                     
                     
                        „проверка на документи“ означава проверка на документи съгласно определението в член 3, точка 41 от Регламент (ЕС) 2017/625;
                     
                  
                        (6)
                     
                     
                        „проверка за идентичност“ означава проверка на идентичност съгласно определението в член 3, точка 42 от Регламент (ЕС) 2017/625;
                     
                  
                        (7)
                     
                     
                        „физическа проверка“ означава физическа проверка съгласно определението в член 3, точка 43 от Регламент (ЕС) 2017/625;
                     
                  
                        (8)
                     
                     
                        „квалифициран електронен печат“ означава квалифициран електронен печат съгласно определението в член 3, точка 27 от Регламент (ЕС) № 910/2014 на Европейския парламент и на Съвета (8).
                     
                  
         
            Член 3
            Проверка в третата държава
            
               1.   Съответният контролен или надзорен орган, признат в съответствие с член 46 от Регламент (ЕС) 2018/848, проверява пратката в съответствие с член 16 от Делегиран регламент (ЕС) 2021/1698 на Комисията (9).
            
            
               2.   За целите на членове 48 и 57 от Регламент (ЕС) 2018/848 съответният контролен или надзорен орган проверява пратката по отношение на съответствието с посочените в Регламент (ЕО) № 834/2007 изисквания и приетите за равностойни стандарти за производство и контролни мерки. Тази проверка включва систематични проверки на документи и, по целесъобразност съгласно оценка на риска, физически проверки преди пратката да напусне третата държава на износ или на произход.
            
            
               3.   За целите на параграфи 2 до 5 съответният контролен или надзорен орган е:
               
                           а)
                        
                        
                           контролен или надзорен орган, посочен в член 57 от Регламент (ЕС) 2018/848, който е признат за съответните продукти и за третата държава, от която произхождат продуктите, или, ако е приложимо, в която е била извършена последната операция за целите на обработката; или
                        
                     
                           б)
                        
                        
                           контролен или надзорен орган, който е определен от компетентен орган на призната трета държава, посочена в член 48 от Регламент (ЕС) 2018/848, от която произхождат продуктите, или, ако е приложимо, в която е била извършена последната операция за целите на обработката.
                        
                     
            
               4.   Проверката, посочена в параграф 2, се извършва от:
               
                           а)
                        
                        
                           контролния или надзорния орган на производителя или преработвателя на съответния продукт; или
                        
                     
                           б)
                        
                        
                           когато операторът или групата от оператори, които извършват последната операция за целите на обработката съгласно определението в член 3, точка 44 от Регламент (ЕС) 2018/848, са различни от производителя или преработвателя на продукта, от контролния или надзорния орган на оператора или групата от оператори, извършващи последната операция за целите на обработката.
                        
                     
            
               5.   Проверките на документи, посочени в параграф 2, имат за цел да се провери:
               
                           а)
                        
                        
                           проследимостта на продуктите и съставките;
                        
                     
                           б)
                        
                        
                           дали обемът на включените в пратката продукти отговаря на проверките на материалния баланс на съответните оператори съгласно оценката, извършена от контролния или надзорния орган;
                        
                     
                           в)
                        
                        
                           съответните транспортни и търговски документи (включително фактурите) за продуктите;
                        
                     
                           г)
                        
                        
                           в случай на преработени продукти — че всички биологични съставки на такива продукти са произведени от оператори или групи от оператори, сертифицирани в трета държава от контролен или надзорен орган, признат в съответствие с член 46 или посочен в член 57 от Регламент (ЕС) 2018/848, или от трета държава, призната в съответствие с член 47 или член 48 от Регламент (ЕС) 2018/848, или са произведени и сертифицирани в Съюза в съответствие с посочения регламент.
                        
                     Тези проверки на документи се основават на всички съответни документи, включително сертификата на операторите, посочен в член 45, параграф 1, буква б), подточка i) от Регламент (ЕС) 2018/848, протоколите от инспекциите, производствения план за съответния продукт и записите, съхранявани от оператора или групата от оператори, наличните транспортни, търговски и финансови документи и всички други документи, които контролният или надзорният орган счита за релевантни.
            
         
         
            Член 4
            Издаване на сертификата за инспекция
            
               1.   Контролният или надзорният орган, който е проверил пратката в съответствие с член 3, издава сертификат за инспекция в съответствие с член 5 за всяка пратка преди същата да напусне третата държава на износ или на произход.
            
            
               2.   Когато контролният или надзорният орган е признат в съответствие с член 46 от Регламент (ЕС) 2018/848, той издава сертификата за инспекция за пратките, съдържащи високорискови продукти, посочени в член 8 от Делегиран регламент (ЕС) 2021/1698 само след като разполага с пълната документация относно проследимостта и е получил и оценил резултатите от анализите на взетите проби от пратката в съответствие с член 16, параграф 6 от посочения делегиран регламент.
            
         
         
            Член 5
            Формат на сертификата за инспекция и използване на системата TRACES
            
               1.   Контролният или надзорният орган издава сертификата за инспекция в експертната система за контрол на търговията (TRACES) в съответствие с образеца и бележките, установени в приложението, и попълва клетки 1—18 от сертификата.
            
            
               2.   При издаване на сертификата за инспекция контролният или надзорният орган качва в системата TRACES всички оправдателни документи, включително следното:
               
                           а)
                        
                        
                           резултатите от извършените анализи или изследвания на взетите проби, когато е приложимо;
                        
                     
                           б)
                        
                        
                           търговските и транспортните документи, като например коносамент, фактури и опаковъчен списък, а когато контролният или надзорният орган е признат в съответствие с член 46 от Регламент (ЕС) 2018/848, също и план за пътуване, изготвен в съответствие с член 16, параграф 5 от Делегиран регламент (ЕС) 2021/1698.
                        
                     
            
               3.   Сертификатът за инспекция се издава в системата TRACES и се подпечатва с квалифициран електронен печат.
               Ако към момента на издаването информацията, свързана с броя на опаковките, посочена в клетка 13 на сертификата за инспекция, и информацията, посочена в клетки 16 и 17 от него, както и документите, посочени в параграф 2, не са налични, те се включват или актуализират в сертификата за инспекция в срок от 10 дни от издаването му и във всеки случай преди неговата проверка и заверка от компетентния орган в съответствие с член 6.
            
            
               4.   Сертификатът за инспекция се изготвя:
               
                           а)
                        
                        
                           на официалния език или на един от официалните езици на държавата членка на граничния контролен пункт на въвеждане в Съюза в случай на продукти, подлежащи на официален контрол на граничните контролни пунктове;
                        
                     
                           б)
                        
                        
                           на официалния език или на един от официалните езици на държавата членка, в която пратката следва да бъде допусната за свободно обращение, в случай на продукти, освободени от официален контрол на граничните контролни пунктове в съответствие с Делегиран регламент (ЕС) 2021/2305.
                        
                     
            
               5.   Чрез дерогация от параграф 4 дадена държава членка може да даде съгласие сертификатите да бъдат изготвени на друг официален език на Съюза и при необходимост да бъдат придружени от заверен превод.
            
         
         
            Член 6
            Официален контрол на пратките
            
               1.   Компетентният орган на граничния контролен пункт или на пункта на допускане за свободно обращение, когато е целесъобразно, извършва официален контрол на пратките за проверка на съответствието с Регламент (ЕС) 2018/848, както следва:
               
                           а)
                        
                        
                           проверки на документи на всички пратки;
                        
                     
                           б)
                        
                        
                           проверки за идентичност, извършвани на случаен принцип; както и
                        
                     
                           в)
                        
                        
                           физически проверки с честота в зависимост от вероятността за несъответствие с Регламент (ЕС) 2018/848.
                        
                     Проверките на документи включват проверка на сертификата за инспекция, на всички други оправдателни документи, предвидени в член 5, и, когато е приложимо, на резултатите от извършените анализи или изследвания на взетите проби.
               В случай че в сертификата за инспекция се изисква корекция на грешки от чисто техническо или редакционно естество, компетентният орган може да приеме, че контролният или надзорният орган, който е издал сертификата за инспекция, актуализира информацията в системата TRACES, като заменя документа в съответствие с наличната в TRACES процедура, без да променя информацията относно идентификацията на пратката, нейната проследимост и гаранциите в първоначалния сертификат.
            
            
               2.   По отношение на пратките с високорискови продукти, посочени в член 8 от Делегиран регламент (ЕС) 2021/1698, компетентният орган, посочен в параграф 1 от настоящия член, извършва систематични проверки за идентичност и физически проверки, взема най-малко една представителна проба от пратките и проверява документите, посочени в член 16, параграф 6 от този регламент. Компетентният орган установява процедура за вземане на представителни проби, подходяща за категорията, количеството и опаковката на продукта.
            
            
               3.   След проверката, посочена в параграф 1 и в параграф 2, когато е приложимо, компетентният орган взема решение за всяка пратка. Решението за пратката се записва в клетка 30 на сертификата за инспекция в съответствие с образеца и бележките, установени в приложението, като се посочва едно от следните вписвания:
               
                           а)
                        
                        
                           пратката може да бъде допусната за свободно обращение като пратка с биологични продукти;
                        
                     
                           б)
                        
                        
                           пратката може да бъде допусната за свободно обращение като пратка с продукти, произведени при преход към биологично производство;
                        
                     
                           в)
                        
                        
                           пратката може да бъде допусната за свободно обращение като пратка с небиологични продукти;
                        
                     
                           г)
                        
                        
                           пратката не може да бъде допусната за свободно обращение;
                        
                     
                           д)
                        
                        
                           част от пратката може да бъде допусната за свободно обращение с извлечение от сертификата за инспекция.
                        
                     Компетентният орган заверява сертификата за инспекция в системата TRACES с квалифициран електронен печат.
            
            
               4.   По отношение на продукти, подлежащи на официален контрол на граничните контролни пунктове, се прилага следното:
               
                           а)
                        
                        
                           параграф 3 в допълнение към правилата относно използването на единния здравен документ за въвеждане (ЕЗДВ) от компетентните органи на граничните контролни пунктове в съответствие в член 56, параграф 3, буква б), подточка i) от Регламент (ЕС) 2017/625, а на контролните пунктове в съответствие с Делегиран регламент (ЕС) 2019/2123 на Комисията (10), както и с правилата относно решенията за пратките, посочени в член 55 от Регламент (ЕС) 2017/625;
                        
                     
                           б)
                        
                        
                           проверките на документи, посочени в параграф 1, буква а), може да се извършват на разстояние от граничните контролни пунктове във връзка с някои биологични продукти и продукти, произведени при преход към биологично производство, в съответствие с членове 7 и 8 от Делегиран регламент (ЕС) 2019/2123;
                        
                     
                           в)
                        
                        
                           проверките за идентичност и физическите проверки, посочени в параграф 1, букви б) и в), може да се извършват на контролни пунктове във връзка с някои биологични продукти и продукти, произведени при преход към биологично производство, в съответствие с членове 2 — 6 от Делегиран регламент (ЕС) 2019/2123;
                        
                     
            
               5.   Решението за пратките, взето в съответствие с член 55 от Регламент (ЕС) 2017/625, се отнася до едно от вписванията, посочени в параграф 3, първа алинея от настоящия член. Когато вносителят е поискал поставянето под специален митнически режим в съответствие с член 7, параграф 1 от настоящия регламент, като е попълнил клетка 23 на сертификата за инспекция, в решението за пратките в съответствие с член 55 от Регламент (ЕС) 2017/625 се посочва приложимият митнически режим.
               Съответният компетентен орган, който извършва официалния контрол за проверка на съответствието с правилата, посочени в член 1, параграф 2, букви а)—з) и буква й) от Регламент (ЕС) 2017/625, се уведомява незабавно в системата TRACES за вписаното в сертификата за инспекция решение, посочващо, че пратката или част от нея не може да бъде допусната за свободно обращение.
               В случай че в решението, взето в ЕЗДВ в съответствие с член 55 от Регламент (ЕС) 2017/625, се посочва, че пратката не е в съответствие с правилата, посочени в член 1, параграф 2 от същия регламент, компетентният орган на граничния контролен пункт информира в системата TRACES компетентния орган, взел решението в съответствие с параграф 3 от настоящия член, така че сертификатът за инспекция да бъде актуализиран. Освен това всеки компетентен орган, който извършва официален контрол за проверка на съответствието с правилата, посочени в член 1, параграф 2, букви а)—з) и буква й) от Регламент (ЕС) 2017/625, предоставя в системата TRACES на компетентния орган, който е взел решението в съответствие с параграф 3 от настоящия член, всякаква имаща отношение информация, като например резултатите от лабораторни анализи, с цел актуализиране, ако е приложимо, на сертификата за инспекция.
            
            
               6.   В случай че само част от пратката е допусната за свободно обращение, пратката се разделя на различни партиди преди допускането ѝ за свободно обращение. За всяка от партидите вносителят попълва и представя в системата TRACES извлечение от сертификата за инспекция в съответствие с Регламент за изпълнение (ЕС) 2021/2307. Компетентният орган на държавата членка, в която партидата е предназначена да бъде допусната за свободно обращение, извършва проверката на партидата и заверява извлечението от сертификата за инспекция в системата TRACES с квалифициран електронен печат.
            
            
               7.   По отношение на пратките, подлежащи на официален контрол на граничните контролни пунктове, посочени в параграф 4, митническите органи разрешават допускането за свободно обращение на пратката само след представянето на окончателен ЕЗДВ в съответствие с член 57, параграф 2, буква б) от Регламент (ЕС) 2017/625, както и сертификат за инспекция, заверен съгласно параграф 6 от настоящия член, на който е посочено, че пратката може да бъде допусната за свободно обращение.
               Когато пратката се разделя на различни партиди, митническите органи изискват представянето на окончателен ЕЗДВ в съответствие с член 57, параграф 2, буква б) от Регламент (ЕС) 2017/625, както и извлечение от сертификата за инспекция в съответствие с Регламент за изпълнение (ЕС) 2021/2307, в който в клетка 12 е посочено, че партидата може да бъде допусната за свободно обращение.
            
         
         
            Член 7
            Специални митнически режими
            
               1.   Когато пратката се поставя под режим митническо складиране или режим активно усъвършенстване, посочени в член 240, параграф 1 и член 256, параграф 3, буква б) от Регламент (ЕС) № 952/2013 на Европейския парламент и на Съвета (11), и преминава една или повече обработки, посочени във втора алинея на настоящия параграф, преди да бъде извършена първата обработка, компетентният орган проверява пратката в съответствие с член 6 от настоящия регламент. Референтният номер на митническата декларация, с която стоките са декларирани за режим митническо складиране или активно усъвършенстване, се посочва от вносителя в клетка 23 на сертификата за инспекция.
               Обработките, посочени в първа алинея, се ограничават до следните видове операции:
               
                           а)
                        
                        
                           опаковане или промяна на опаковката; или
                        
                     
                           б)
                        
                        
                           поставяне, отстраняване и изменение на етикетите във връзка с представянето на метода на биологично производство.
                        
                     
            
               2.   След обработката, посочена в параграф 1, компетентният орган проверява пратката и заверява сертификата за инспекция в съответствие с член 6 преди допускането ѝ за свободно обращение.
            
            
               3.   Преди допускането ѝ за свободно обращение пратката може под митнически надзор да бъде разделена на различни партиди, след като бъде извършена проверка и бъде заверен сертификатът за инспекция в съответствие с член 6. За всяка от получените след разделянето партиди вносителят попълва и представя в системата TRACES извлечение от сертификата за инспекция в съответствие с Регламент за изпълнение (ЕС) 2021/2307.
            
            
               4.   Компетентният орган на държавата членка, в която партидата следва да бъде допусната за свободно обращение, извършва проверката на партидата в съответствие с член 6, параграфи 1 и 2 и заверява извлечението от сертификата за инспекция в системата TRACES с квалифициран електронен печат.
            
            
               5.   Операциите по обработката и разделянето, посочени в параграфи 1 и 3, се извършват в съответствие със съответните разпоредби, установени в глави III и IV от Регламент (ЕС) 2018/848.
            
         
         
            Член 8
            Мерки при извънредни ситуации за TRACES в случаите, в които системата е недостъпна, и в случай на непреодолима сила
            
               1.   Контролните и надзорните органи, издаващи сертификата за инспекция в съответствие с член 4, поддържат на разположение образец с възможност за попълване за сертификата съгласно установения в приложението образец, както и за всички документи, изисквани съгласно Регламент (ЕС) 2018/848, които могат да бъдат качени в системата TRACES.
            
            
               2.   Когато TRACES или една от нейните функционалности е непрекъснато недостъпна в продължение на повече от 24 часа, ползвателите могат да използват разпечатан или електронен образец с възможност за попълване, както е посочено в параграф 1, за запис и обмен на информация.
               Контролният или надзорният орган, посочен в параграф 1, дава референтно означение на всеки издаден сертификат и води регистър на издадените сертификати в хронологичен ред, така че да се гарантира съответствие с буквено-цифровите референтни означения, определяни от системата TRACES, след като тя започне да функционира.
               В случай на използване на сертификати за инспекция на хартиен носител, незаверените промени или зачерквания ги правят невалидни.
            
            
               3.   След като TRACES или нейните функционалности станат отново достъпни, ползвателите използват информацията, записана в съответствие с параграф 2, за да изготвят по електронен път сертификата за инспекция и да качат посочените в параграф 1 документи.
            
            
               4.   В сертификатите и документите, изготвени в съответствие с параграф 2, се добавя текстът „изготвен в извънредна ситуация“.
            
            
               5.   В случай на непреодолима сила се прилагат параграфи 1—4. Освен това компетентните органи, контролните или надзорните органи информират незабавно Комисията за такава непреодолима сила, а контролните или надзорните органи вписват всички необходими данни в системата TRACES в срок от десет календарни дни след нейното приключване.
            
            
               6.   Разпоредбите на член 5, параграфи 4 и 5 се прилагат с необходимите изменения по отношение на сертификатите и документите, изготвени в съответствие с параграф 2 от настоящия член.
            
         
         
            Член 9
            Използване на сертификата за инспекция и извлечението от сертификата за инспекция от митническите органи
            По отношение на продукти, подлежащи на официален контрол на пункта на допускане за свободно обращение в съответствие с член 4 от Делегиран регламент (ЕС) 2021/2305, митническите органи разрешават допускането за свободно обращение на дадена пратка само след представяне на сертификат за инспекция, в клетка 30 на който е посочено, че пратката може да бъде допусната за свободно обращение.
            Когато пратката се разделя на различни партиди, митническите органи изискват представянето на извлечение от сертификата за инспекция в съответствие с Регламент за изпълнение (ЕС) 2021/2307, в който в клетка 12 е посочено, че партидата може да бъде допусната за свободно обращение.
         
         
            Член 10
            Информация, която компетентният орган, контролният или надзорният орган в дадена трета държава трябва да предостави относно предполагаемо или установено несъответствие на пратките
            
               1.   Когато компетентен орган, контролен или надзорен орган в дадена трета държава е уведомен от Комисията, след като Комисията е получила уведомление от държава членка в съответствие с член 9 от Регламент за изпълнение (ЕС) 2021/2307, относно предполагаемо или установено несъответствие, засягащо биологичния характер на пратката с биологични продукти или продукти, произведени при преход към биологично производство, той провежда разследване. Компетентният орган, контролният или надзорният орган отговаря на Комисията и на държавата членка, която е изпратила първоначалното уведомление (уведомяваща държава членка), в срок от 30 календарни дни от датата на получаване на уведомлението и информира за действията и предприетите мерки, включително резултатите от разследването, както и предоставя всяка друга налична информация и/или информация, която уведомяващата държава членка изисква, като използва образеца, установен в раздел X от приложение II към Регламент за изпълнение (ЕС) 2021/279 на Комисията (12).
            
            
               2.   Компетентният орган, контролният или надзорният орган предоставя всякаква допълнителна информация, поискана от държавата членка, по отношение на допълнителните действия или предприетите мерки.
               Комисията или държавата членка може да поиска компетентният орган, контролният или надзорният орган да предостави незабавно списъка на всички оператори или всички групи от оператори във веригата за биологично производство, от която пратката е част, и на техните контролни или надзорни органи.
            
            
               3.   Когато контролният или надзорният орган е признат в съответствие с член 46 от Регламент (ЕС) 2018/848, се прилага член 21, параграфи 2 и 3 от Делегиран регламент (ЕС) 2021/1698.
            
         
         
            Член 11
            Преходни разпоредби относно сертификатите за инспекция и извлеченията от тях на хартиен носител
            
               1.   Чрез дерогация от член 5, параграф 3, първа алинея до 30 юни 2022 г. сертификатът за инспекция може да бъде издаван на хартиен носител, след като бъде попълнен в системата TRACES и разпечатан. Сертификатът на хартиен носител отговаря на следните изисквания:
               
                           а)
                        
                        
                           в клетка 18 той съдържа собственоръчен подпис на упълномощеното лице на издаващия сертификата контролен или надзорен орган и официален печат;
                        
                     
                           б)
                        
                        
                           той се издава преди пратката, за която се отнася, да напусне третата държава на износ или на произход.
                        
                     
            
               2.   Чрез дерогация от член 6, параграф 3 до 30 юни 2022 г. се прилага следното:
               
                           а)
                        
                        
                           в случай че сертификатът за инспекция е издаден на хартиен носител в съответствие с параграф 1 от настоящия член, сертификатът се заверява на хартиен носител чрез собственоръчния подпис на упълномощеното лице на компетентния орган на граничния контролен пункт или на пункта на допускане за свободно обращение в клетки 23, 25 и 30, когато е целесъобразно, след като бъде попълнен в системата TRACES и разпечатан;
                        
                     
                           б)
                        
                        
                           в случай че сертификатът за инспекция е издаден в системата TRACES и е подпечатан с квалифициран електронен печат в съответствие с член 5, параграф 3, първа алинея, сертификатът може да бъде заверен на хартиен носител чрез собственоръчния подпис на упълномощеното лице на компетентния орган на граничния контролен пункт или на пункта на допускане за свободно обращение в клетки 23, 25 и 30, когато е целесъобразно, след като бъде попълнен в системата TRACES и разпечатан.
                        
                     
            
               3.   Контролните, надзорните и компетентните органи проверяват на всеки етап от издаването и заверяването на сертификата за инспекция, когато е целесъобразно, дали информацията в сертификата за инспекция на хартиен носител отговаря на информацията в сертификата, попълнен в системата TRACES.
               В случай че информацията, отнасяща се до броя на опаковките, посочена в клетка 13 на сертификата за инспекция, или информацията в клетки 16 и 17 на сертификата не е попълнена в сертификата за инспекция на хартиен носител или в случай че тази информация е различна от попълнената в сертификата в TRACES, за целите на проверката на пратката и заверяването на сертификата компетентните органи вземат предвид само попълнената в TRACES информация.
            
            
               4.   Сертификатът за инспекция, посочен в параграф 1, се представя на компетентния орган на граничния контролен пункт на въвеждане в Съюза, в който пратката подлежи на официален контрол, или на компетентния орган на пункта на допускане за свободно обращение, когато е целесъобразно. Този компетентен орган връща сертификата на хартиен носител на вносителя.
            
            
               5.   Чрез дерогация от член 6, параграф 6 и член 7, параграф 4 до 30 юни 2022 г. извлечението от сертификата за инспекция може да бъде заверявано на хартиен носител, след като бъде попълнено в системата TRACES и разпечатано. Извлечението от сертификата на хартиен носител отговаря на следните изисквания:
               
                           а)
                        
                        
                           в клетка 12 то съдържа заверка на хартиен носител чрез собственоръчния подпис на упълномощеното лице на компетентния орган;
                        
                     
                           б)
                        
                        
                           в клетка 13 то съдържа собственоръчния подпис на получателя на партидата.
                        
                     Компетентният орган, посочен в буква а) от първа алинея, връща извлечението от сертификата на хартиен носител на лицето, което го е представило.
            
         
         
            Член 12
            Отмяна
            Регламент (ЕО) № 1235/2008 се отменя.
            Посоченият регламент обаче продължава да се прилага за целите на попълването и заверяването на очакващи решение сертификати за инспекция, издадени преди 1 януари 2022 г., и очакващи решение извлечения от сертификати за инспекция, представени от вносителя преди 1 януари 2022 г., както и за целите на декларацията на първия получател или на получателя в сертификата за инспекция или извлечението от сертификата за инспекция.
         
         
            Член 13
            Влизане в сила и прилагане
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Той се прилага от 1 януари 2022 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 21 октомври 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 150, 14.6.2018 г., стр. 1.
         
            (2)  Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ L 189, 20.7.2007 г., стр. 1).
         
            (3)  Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 95, 7.4.2017 г., стр. 1).
         
            (4)  Делегиран регламент (ЕС) 2021/2305 на Комисията от 21 октомври 2021 година] за допълнение на Регламент (ЕС) 2017/625 на Европейския парламент и на Съвета с правила относно случаите и условията, при които биологичните продукти и продуктите, произведени при преход към биологично производство, се освобождават от официален контрол на граничните контролни пунктове, местата за извършване на официален контрол на такива продукти и за изменение на делегирани регламенти (ЕС) 2019/2123 и (ЕС) 2019/2124 на Комисията (вж. страница 5 от настоящия брой на Официален вестник).
         
            (5)  Регламент за изпълнение (ЕС) 2019/1715 на Комисията от 30 септември 2019 г. за определяне на правила за функционирането на системата за управление на информацията относно официалния контрол и нейните компоненти (Регламент за IМSOC) (ОВ L 261, 14.10.2019 г., стр. 37).
         
            (6)  Регламент (ЕО) № 1235/2008 на Комисията от 8 декември 2008 г. за определяне на подробни правила за прилагането на Регламент (ЕО) № 834/2007 на Съвета по отношение на режима за внос на биологични продукти от трети държави (ОВ L 334, 12.12.2008 г., стр. 25).
         
            (7)  Регламент за изпълнение (ЕС) 2021/2307 на Комисията от 21 октомври 2021 година за определяне на правила относно документите и уведомленията, които се изискват по отношение на биологичните продукти и продуктите, произведени при преход към биологично производство, предназначени за внос в Съюза (вж. страница 30 от настоящия брой на Официален вестник).
         
            (8)  Регламент (ЕС) № 910/2014 на Европейския парламент и на Съвета от 23 юли 2014 г. относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (ОВ L 257, 28.8.2014 г., стр. 73).
         
            (9)  Делегиран регламент (ЕС) 2021/1698 на Комисията от 13 юли 2021 г. за допълнение на Регламент (ЕС) 2018/848 на Европейския парламент и на Съвета с процедурни изисквания за признаването на контролни и надзорни органи, компетентни да извършват контрол върху оператори, сертифицирани за биологично производство, и върху биологични продукти в трети държави, както и с правила за надзора върху тях и за контрола и други действия, които трябва да извършват тези контролни и надзорни органи (ОВ L 336, 23.9.2021 г., стр. 7).
         
            (10)  Делегиран регламент (ЕС) 2019/2123 на Комисията от 10 октомври 2019 г. за допълнение на Регламент (ЕС) 2017/625 на Европейския парламент и на Съвета по отношение на случаите и условията, при които проверките за идентичност и физическите проверки на някои стоки може да се извършват на контролни пунктове, а проверките на документи може да се извършват на разстояние от граничните контролни пунктове (ОВ L 321, 12.12.2019 г., стр. 64).
         
            (11)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
         
            (12)  Регламент за изпълнение (ЕС)) 2021/279 на Комисията от 22 февруари 2021 г. за определяне на подробни правила за прилагането на Регламент (ЕС) 2018/848 на Европейския парламент и на Съвета по отношение на контрола и другите мерки за гарантиране на проследимостта и съответствието на биологичното производство и етикетирането на биологичните продукти (ОВ L 62, 23.2.2021 г., стр. 6).
      
      
         
            ПРИЛОЖЕНИЕ
            ЧАСТ I
            СЕРТИФИКАТ ЗА ИНСПЕКЦИЯ ЗА ВНОС В ЕВРОПЕЙСКИЯ СЪЮЗ НА БИОЛОГИЧНИ ПРОДУКТИ И ПРОДУКТИ, ПРОИЗВЕДЕНИ ПРИ ПРЕХОД КЪМ БИОЛОГИЧНО ПРОИЗВОДСТВО
            
                        
                                    1.
                                 
                                 
                                    Издаващ контролен или надзорен орган
                                 
                              
                     
                        
                                    2.
                                 
                                 
                                    Процедура съгласно Регламент (ЕС) 2018/848 на Европейския парламент и на Съвета (1):
                                    
                                                ☐
                                             
                                             
                                                Съответствие (член 46);
                                             
                                          
                                                ☐
                                             
                                             
                                                Равностойна трета държава (член 48);
                                             
                                          
                                                ☐
                                             
                                             
                                                Равностоен контролен или надзорен орган (член 57); или
                                             
                                          
                                                ☐
                                             
                                             
                                                Равностойност съгласно търговско споразумение (член 47).
                                             
                                          
                              
                  
                        
                                    3.
                                 
                                 
                                    Референтен номер на сертификата за инспекция
                                 
                              
                     
                        
                                    4.
                                 
                                 
                                    Производител или преработвател на продукта
                                 
                              
                  
                        
                                    5.
                                 
                                 
                                    Износител
                                 
                              
                     
                        
                                    6.
                                 
                                 
                                    Оператор, който купува или продава продукта, без да съхранява или физически да обработва продукта
                                 
                              
                  
                        
                                    7.
                                 
                                 
                                    Контролен или надзорен орган
                                 
                              
                     
                        
                                    8.
                                 
                                 
                                    Държава на произход
                                 
                              
                  
                        
                                    9.
                                 
                                 
                                    Държава на износ
                                 
                              
                     
                        
                                    10.
                                 
                                 
                                    Граничен контролен пункт/ пункт на допускане за свободно обращение
                                 
                              
                  
                        
                                    11.
                                 
                                 
                                    Държава на получаване
                                 
                              
                     
                        
                                    12.
                                 
                                 
                                    Вносител
                                 
                              
                  
                        
                                    13.
                                 
                                 
                                    Описание на продуктите
                                 
                              
                  
                        Биологични или произведени при преход към биологично производство
                     
                     
                        Код по КН
                     
                     
                        Търговско наименование
                     
                     
                        Категория Брой на
                     
                     
                        опаковките
                     
                     
                        Партида
                     
                     
                        № Нетно тегло
                     
                  
                        
                                    14.
                                 
                                 
                                    Контейнер №
                                 
                              
                     
                        
                                    15.
                                 
                                 
                                    Пломба №
                                 
                              
                     
                        
                                    16.
                                 
                                 
                                    Общо брутно тегло
                                 
                              
                  
                        
                                    17.
                                 
                                 
                                    Транспортно средство
                                 
                              Вид транспорт
                        Идентификационни данни
                        Международен транспортен документ
                     
                  
                        
                                    18.
                                 
                                 
                                    Декларация на контролния или надзорния орган, издаващ посочения в клетка 1 сертификат
                                 
                              С настоящата декларация се удостоверява, че настоящият сертификат е издаден въз основа на изискваните съгласно Делегиран регламент (ЕС) 2021/1698 на Комисията (2) проверки за съответствие (член 46 от Регламент (ЕС) 2018/848) или съгласно Делегиран регламент (ЕС) 2021/1342 на Комисията (3) проверки за равностойност (член 47, 48 или член 57 от Регламент (ЕС) 2018/848), както и че горепосочените продукти отговарят на изискванията на Регламент (ЕС) 2018/848.
                        Дата
                     
                  
                        Име и подпис на упълномощеното лице/квалифициран електронен печат
                     
                     
                        Печат на издаващия контролен или надзорен орган
                     
                  
                        
                                    19.
                                 
                                 
                                    Оператор, отговарящ за пратката
                                 
                              
                  
                        
                                    20.
                                 
                                 
                                    Предварително уведомяване
                                 
                              
                  
                        Дата
                     
                     
                        Час
                     
                  
                        
                                    21.
                                 
                                 
                                    За прехвърляне към:
                                 
                              
                     
                        
                                    22.
                                 
                                 
                                    Данни за контролния пункт
                                 
                              
                  
                        
                                    23.
                                 
                                 
                                    Специални митнически режими
                                 
                              
                  
                        Митническо складиране ☐
                     
                     
                        Активно усъвършенстване ☐
                     
                  
                        Име и адрес на оператора, отговорен за митническия режим/режими:
                        Контролен или надзорен орган, удостоверяващ оператора, отговорен за митническия режим/режими:
                        
                                    ☐
                                 
                                 
                                    Проверка на пратката преди поставяне под специалния митнически режим/режими
                                 
                              Допълнителна информация:
                        Орган и държава членка:
                        Дата:
                        Име и подпис на упълномощеното лице
                        Референтен номер на митническата декларация, свързана с митническия режим/режими
                     
                  
                        
                                    24.
                                 
                                 
                                    Първи получател в Европейския съюз
                                 
                              
                  
                        
                                    25.
                                 
                                 
                                    Контрол от страна на съответния компетентен орган
                                 
                              Проверки на документи
                        
                                    ☐
                                 
                                 
                                    Задоволителни
                                 
                              
                                    ☐
                                 
                                 
                                    Незадоволителни
                                 
                              Избрани за проверки за идентичност и физически проверки
                        
                                    ☐
                                 
                                 
                                    Да
                                 
                              
                                    ☐
                                 
                                 
                                    Не
                                 
                              Орган и държава членка:
                        Дата:
                        Име и подпис на упълномощеното лице/квалифициран електронен печат
                     
                  
                        
                                    26.
                                 
                                 
                                    За прехвърляне от граничния контролен пункт към контролен пункт:
                                 
                              
                     
                        
                                    27.
                                 
                                 
                                    Данни за контролния пункт
                                 
                              
                  
                        ☐ Да
                     
                     
                        ☐ Не
                     
                     
                         
                     
                  
                        
                                    28.
                                 
                                 
                                    Средство за транспорт от граничния контролен пункт към контролен пункт:
                                 
                              
                  
                        
                                    29.
                                 
                                 
                                    Проверки за идентичност и физически проверки
                                 
                              Проверки за идентичност
                        
                                    ☐
                                 
                                 
                                    Задоволителни;
                                 
                              
                                    ☐
                                 
                                 
                                    Незадоволителни;
                                 
                              Физически проверки
                        
                                    ☐
                                 
                                 
                                    Задоволителни;
                                 
                              
                                    ☐
                                 
                                 
                                    Незадоволителни;
                                 
                              
                  
                        
                                     
                                 
                                 
                                    Лабораторен тест
                                 
                              
                     
                        ☐ Да
                     
                     
                        ☐ Не
                     
                     
                         
                     
                  
                        Резултат от теста
                     
                     
                        ☐ Задоволителен
                     
                     
                        ☐ Незадоволителен
                     
                     
                         
                     
                  
                        
                                    30.
                                 
                                 
                                    Решение на съответния компетентен орган
                                    
                                                ☐
                                             
                                             
                                                Да бъде допусната като пратка с биологични продукти;
                                             
                                          
                                                ☐
                                             
                                             
                                                Да бъде допусната като пратка с продукти, произведени при преход към биологично производство;
                                             
                                          
                                                ☐
                                             
                                             
                                                Да бъде допусната като пратка с небиологични продукти;
                                             
                                          
                                                ☐
                                             
                                             
                                                Пратката не може да бъде допусната за свободно обращение;
                                             
                                          
                                                ☐
                                             
                                             
                                                Част от пратката може да бъде допусната за свободно обращение.
                                             
                                          
                              Допълнителна информация:
                        Орган на граничен контролен пункт/контролен пункт/пункт на допускане за свободно обращение и държава членка:
                        Дата:
                        Име и подпис на упълномощеното лице/квалифициран електронен печат
                     
                  
                        
                                    31.
                                 
                                 
                                    Декларация на първия получател
                                 
                              С настоящата декларация се потвърждава, че при получаване на продуктите опаковката или контейнерът и, когато е приложимо, сертификатът за инспекция:
                        
                                    ☐
                                 
                                 
                                    са в съответствие с точка 6 от приложение III към Регламент (ЕС) 2018/848; или
                                 
                              
                                    ☐
                                 
                                 
                                    не са в съответствие с точка 6 от приложение III към Регламент (ЕС) 2018/848.
                                 
                              
                  
                        Име и подпис на упълномощеното лице
                     
                     
                        Дата:
                     
                  ЧАСТ II
            БЕЛЕЖКИ ОТНОСНО ПОПЪЛВАНЕТО НА ОБРАЗЕЦА НА СЕРТИФИКАТ ЗА ИНСПЕКЦИЯ
            Клетки 1—18 трябва да се попълнят от съответния контролен или надзорен орган в третата държава.
            Клетка 1: Име, адрес и код на контролния или надзорния орган, признат съгласно член 46 или посочен в член 57 от Регламент (ЕС) 2018/848, или на контролния или надзорния орган, определен от компетентен орган на трета държава, посочена в член 47 или член 48 от същия регламент. Този контролен или надзорен орган попълва също и клетки 2—18.
            Клетка 2: В тази клетка се посочват разпоредбите от Регламент (ЕС) 2018/848, които се отнасят до издаването и използването на настоящия сертификат; посочете съответната разпоредба.
            Клетка 3: Номер на сертификата, който се дава автоматично от електронната Експертна система за контрол на търговията (TRACES).
            Клетка 4: Име и адрес на оператора/операторите, които са произвели или преработили продуктите в третата държава, посочена в клетка 8.
            Клетка 5: Име и адрес на оператора, който изнася продуктите от държавата, посочена в клетка 9. Износител е операторът, който извършва последната операция за целите на обработката съгласно определението в член 3, точка 44 от Регламент (ЕС) 2018/848 по отношение на продуктите, посочени в клетка 13, и ги запечатва с пломба в подходяща опаковка или в контейнери съгласно точка 6 от приложение III към Регламент (ЕС) 2018/848.
            Клетка 6: Когато е приложимо, попълнете името и адреса на един или повече оператори, които купуват или които продават продукта, без да го съхраняват или физически да го обработват.
            Клетка 7: Име и адрес на контролния или надзорния орган/органи за наблюдение на съответствието на производството или обработката на продуктите с правилата за биологично производство в държавата, посочена в клетка 8.
            Клетка 8: Държава на произход означава държавата или държавите, където продуктът е бил произведен/отгледан или преработен.
            Клетка 9: Държава на износ означава държавата, в която продуктът е подложен на последната операция за целите на обработката съгласно определението в член 3, точка 44 от Регламент (ЕС) 2018/848 и е запечатан с пломба в подходяща опаковка или в контейнери.
            Клетка 10: В случай на пратки, обект на официален контрол на граничните контролни пунктове в съответствие с член 45, параграф 5 от Регламент (ЕС) 2018/848, посочете името и уникалния буквено-цифров код, определен от системата TRACES на граничния контролен пункт на първо пристигане в Съюза, в който се извършва официалният контрол в съответствие с член 6, параграф 1 от Делегиран регламент (ЕС) 2021/2306 на Комисията (4).
            В случай на пратки, освободени от официален контрол на граничните контролни пунктове съгласно член 3 от Делегиран регламент (ЕС) 2021/2305 на Комисията (5), посочете името и уникалния буквено-цифров код, определен от системата TRACES на пункта на допускане за свободно обращение в Европейския съюз, когато е уместно, в който се извършва официалният контрол в съответствие с член 6, параграф 1 от Делегиран регламент (ЕС) 2021/2306 на Комисията.
            Информацията в тази клетка може да бъде актуализирана от вносителя или негов представител преди пристигането на пратката на граничния контролен пункт или на пункта на допускане за свободно обращение, според случая.
            Клетка 11: „Държава на получаване“ означава държавата на първия получател в Европейския съюз.
            Клетка 12: Име, адрес и регистрационен и идентификационен номер на икономическите оператори (EORI номер), определен в член 1, точка 18 от Делегиран регламент (ЕС) 2015/2446 на Комисията (6), на вносителя, определен в член 2, точка 1 от Регламент за изпълнение (ЕС) 2021/2307 на Комисията (7), който представя пратката за допускане за свободно обращение лично или чрез свой представител.
            Клетка 13: Описание на продуктите, което включва:
            
                        —
                     
                     
                        указание дали продуктите са биологични или са произведени при преход към биологично производство;
                     
                  
                        —
                     
                     
                        код по Комбинираната номенклатура (КН), посочен в Регламент (ЕИО) № 2658/87 на Съвета (8), за въпросните продукти (по възможност с 8-цифров код);
                     
                  
                        —
                     
                     
                        търговското наименование;
                     
                  
                        —
                     
                     
                        категорията на продукта в съответствие с приложение II към Регламент за изпълнение (ЕС) 2021/1378 на Комисията (9);
                     
                  
                        —
                     
                     
                        броя на опаковките (брой на кутиите, кашоните, торбите, кофите и т.н.);
                     
                  
                        —
                     
                     
                        номера на партидата; както и
                     
                  
                        —
                     
                     
                        нетното тегло.
                     
                  Клетка 14: Контейнер №: незадължително.
            Клетка 15: Пломба №: незадължително.
            Клетка 16: Общо брутно тегло, изразено в съответните мерни единици (килограми, литри т.н.).
            Клетка 17: Транспортно средство, използвано от държавата на произход до пристигането на продукта на граничния контролен пункт или на пункта на допускане за свободно обращение за проверка на пратката и заверяване на сертификата за инспекция.
            Вид транспорт: въздушен, воден, железопътен, автомобилен, друг.
            Идентификация на транспортното средство: при самолети — номер на полета, при плавателни съдове — име на кораба или корабите, при железопътен транспорт — номер на влака и на вагона, при автомобилен транспорт — регистрационен номер и номер на ремаркето, ако е приложимо.
            При транспорт с ферибот посочете кораба и пътното превозно средство заедно с идентификацията на пътното превозно средство и на ферибота по редовната фериботна линия.
            Клетка 18: Декларация на контролния или надзорния орган, издаващ сертификата. Изберете подходящия делегиран регламент на Комисията. Собственоръчен подпис на упълномощеното лице и печат се изискват само в случай на сертификати за инспекция, издадени на хартиен носител до 30 юни 2022 г. в съответствие с член 11, параграф 1 от Делегиран регламент (ЕС) 2021/2306.
            Клетка 19: Име, адрес и EORI номер, определен в член 1, точка 18 от Делегиран регламент (ЕС) 2015/2446, на оператора, отговарящ за пратката, определен в член 2, точка 2 от Регламент за изпълнение (ЕС) 2021/2307. Тази клетка трябва да се попълни от вносителя, посочен в клетка 12, ако операторът, отговарящ за пратката, е различен от този вносител.
            Клетка 20: В случай на пратка с продукти, предназначени да бъдат пуснати на пазара на Съюза като биологични продукти или продукти, произведени при преход към биологично производство, обект на официален контрол на граничните контролни пунктове в съответствие с член 45, параграф 5 от Регламент (ЕС) 2018/848, посочете очакваните дата и час на пристигане на граничния контролен пункт.
            В случай на пратка с продукти, освободени от официален контрол на граничните контролни пунктове съгласно Делегиран регламент (ЕС) 2021/2305 на Комисията, посочете очакваните дата и час на пристигане в пункта на допускане за свободно обращение в съответствие с посочения регламент.
            Клетка 21: Попълва се от вносителя или, когато е подходящо, от оператора, отговарящ за пратката, за да се поиска прехвърляне на продуктите до контролен пункт в Съюза за допълнителен официален контрол, ако пратката е избрана за проверки за идентичност и физически проверки от компетентните органи на граничния контролен пункт. Тази клетка се отнася само за продукти, обект на официален контрол на граничните контролни пунктове в съответствие с член 45, параграф 5 от Регламент (ЕС) 2018/848.
            Клетка 22: Посочете името на контролния пункт в държавата членка, където продуктите трябва да бъдат прехвърлени за проверки за идентичност и физически проверки, ако пратката е избрана за такива проверки от компетентните органи на граничния контролен пункт. Попълва се от вносителя или, когато е подходящо, от оператора, отговарящ за пратката. Тази клетка се отнася само за продукти, обект на официален контрол на граничните контролни пунктове в съответствие с член 45, параграф 5 от Регламент (ЕС) 2018/848.
            Клетка 23: Тази клетка трябва да се попълни от съответния компетентен орган и от вносителя.
            В случай на продукти, подлежащи на официален контрол на граничните контролни пунктове, настоящата клетка трябва да се попълни от компетентния орган на граничния контролен пункт.
            Собственоръчен подпис на упълномощеното лице се изисква само в случай на сертификати за инспекция, заверени на хартиен носител до 30 юни 2022 г. в съответствие с член 11, параграф 2 от Делегиран регламент (ЕС) 2021/2306
            Клетка 24: Име и адрес на първия получател в Европейския съюз. Тази клетка трябва да се попълни от вносителя.
            Клетка 25: Тази клетка трябва да се попълни от компетентния орган след извършването на проверките на документи в съответствие с член 6 от Делегиран регламент (ЕС) 2021/2306. В случай че резултатите от проверките на документи не са задоволителни, трябва да се попълни клетка 30.
            Този орган трябва да посочи дали пратката е избрана за проверки за идентичност и физически проверки.
            Подписът на упълномощеното лице/квалифициран електронен печат се изисква само ако компетентният орган е различен от посочения в клетка 30 орган. Собственоръчен подпис на упълномощеното лице се изисква само в случай на сертификати за инспекция, заверени на хартиен носител до 30 юни 2022 г. в съответствие с член 11, параграф 2 от Делегиран регламент (ЕС) 2021/2306.
            Клетка 26: Попълва се от компетентния орган на граничния контролен пункт, ако пратката е избрана за проверки за идентичност и физически проверки и ако пратката е допустима за прехвърляне към контролния пункт за допълнителен официален контрол. Тази клетка се отнася само за продукти, обект на официален контрол на граничните контролни пунктове в съответствие с член 45, параграф 5 от Регламент (ЕС) 2018/848.
            Клетка 27: В случай на прехвърляне към контролен пункт се посочва името на контролния пункт в държавата членка, където продуктите трябва да бъдат прехвърлени за проверки за идентичност и физически проверки, неговите данни за контакт и определеният за него от системата TRACES уникален буквено-цифров код. Попълва се от компетентния орган на граничния контролен пункт. Тази клетка се отнася само за продукти, обект на официален контрол на граничните контролни пунктове в съответствие с член 45, параграф 5 от Регламент (ЕС) 2018/848.
            Клетка 28: Вж. указанията за клетка 17. Тази клетка трябва да бъде попълнена, в случай че пратката бъде прехвърлена към контролен пункт за проверки за идентичност и физически проверки.
            Клетка 29: Тази клетка трябва да бъде попълнена от компетентния орган, в случай че продуктите са избрани за проверки за идентичност и физически проверки.
            Клетка 30: Тази клетка трябва да се попълни от съответния компетентен орган след операциите по обработка, посочени в член 7, параграф 1 от Делегиран Регламент (ЕС) 2021/2306, когато е приложимо, и във всички случаи след проверката на пратката в съответствие с член 6, параграфи 1 и 2 от този регламент.
            Компетентният орган трябва да избере подходящия вариант, като добави, ако е необходимо, всякаква допълнителна информация, за която се счита, че има значение. По-специално, ако е избран вариантът „Пратката не може да бъде допусната за свободно обращение“ или „Част от пратката може да бъде допусната за свободно обращение“, съответната информация трябва да бъде предоставена в клетка „допълнителна информация“.
            В случай на продукти, подлежащи на официален контрол на граничните контролни пунктове, настоящата клетка трябва да се попълни от компетентния орган на граничния контролен пункт. В случай че пратката е прехвърлена към контролен пункт за проверките за идентичност и физическите проверки, посочени в член 6 от Делегиран регламент (ЕС) 2021/2306, тази клетка трябва да се попълни от компетентния орган на този контролен пункт.
            В графата „орган на граничен контролен пункт/контролен пункт/пункт на допускане за свободно обращение“ се попълва името на съответния орган, според случая.
            Собственоръчен подпис на упълномощеното лице се изисква само в случай на сертификати за инспекция, заверени на хартиен носител до 30 юни 2022 г. в съответствие с член 11, параграф 2 от Делегиран регламент (ЕС) 2021/2306.
            Клетка 31: Тази клетка трябва да се попълни от първия получател при получаването на продуктите след допускане за свободно обращение, като се избере един от вариантите след извършване на проверките, предвидени в точка 6 от приложение III към Регламент (ЕС) 2018/848.
            Собственоръчен подпис на първия получател се изисква за сертификати за инспекция, заверени на хартиен носител до 30 юни 2022 г. в съответствие с член 11, параграф 2 от Делегиран регламент (ЕС) 2021/2306.
            
               (1)  Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (ОВ L 150, 14.6.2018 г., стр. 1).
            
               (2)  Делегиран регламент (ЕС) 2021/1698 на Комисията от 13 юли 2021 г. за допълнение на Регламент (ЕС) 2018/848 на Европейския парламент и на Съвета с процедурни изисквания за признаването на контролни и надзорни органи, които са компетентни да извършват контрол върху оператори, сертифицирани за биологично производство, и върху биологични продукти в трети държави, и с правила за надзора върху тях и за контрола и други действия, които трябва да се извършват от тези контролни и надзорни органи (ОВ L 336, 23.9.2021 г., стр. 7).
            
               (3)  Делегиран регламент (ЕС) 2021/1342 на Комисията от 27 май 2021 г. за допълнение на Регламент (ЕС) 2018/848 на Европейския парламент и на Съвета с правила за информацията, която трябва да се изпраща от третите държави, както и от контролните и надзорните органи, за целите на надзора над тяхното признаване съгласно член 33, параграфи 2 и 3 от Регламент (ЕО) № 834/2007 на Съвета за внасяни биологични продукти, и за мерките, които трябва да се предприемат при упражняването на този надзор (ОВ L 292, 16.8.2021 г., стр. 20).
            
               (4)  Делегиран регламент (ЕС) № 2021/2306 на Комисията от 21 октомври 2021 година за допълнение на Регламент (ЕС) 2018/848 на Европейския парламент и на Съвета с правила относно официалния контрол по отношение на пратките с биологични продукти и продукти, произведени при преход към биологично производство, предназначени за внос в Съюза, и относно сертификата за инспекция (ОВ L 461, 27.12.2021 г., стр. 13).
            
               (5)  Делегиран регламент (ЕС) 2021/2305 на Комисията от 21 октомври 2021 година за допълнение на Регламент (ЕС) 2017/625 на Европейския парламент и на Съвета с правила относно случаите и условията, при които биологичните продукти и продуктите, произведени при преход към биологично производство, се освобождават от официален контрол на граничните контролни пунктове, местата за извършване на официален контрол на такива продукти и за изменение на делегирани регламенти (ЕС) 2019/2123 и (ЕС) 2019/2124 на Комисията (ОВ L 461, 27.12.2021 г., стр. 5).
            
               (6)  Делегиран регламент (ЕС) 2015/2446 на Комисията от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1).
            
               (7)  Регламент за изпълнение (ЕС) 2021/2307 на Комисията от 21 октомври 2021 година за определяне на правила относно документите и уведомленията, които се изискват по отношение на биологичните продукти и продуктите, произведени при преход към биологично производство, предназначени за внос в Съюза (ОВ L 461, 27.12.2021 г., стр. 30).
            
               (8)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
            
               (9)  Регламент за изпълнение (ЕС) 2021/1378 на Комисията за определяне на някои правила относно сертификата, издаван на оператори, групи от оператори и износители от трети държави, участващи във вноса на биологични и произведени при преход към биологично производство продукти в Съюза, и за установяване на списък на признатите контролни и надзорни органи в съответствие с Регламент (ЕС) 2018/848 на Европейския парламент и на Съвета (ОВ L 297, 20.8.2021 г., стр. 24).